Dodeljene nagrade "Vidovdanski vitez"

**Na Zlatiboru su uručene nagrade "Vidovdanski vitez" koje Opština Čajetina i TO "Zlatibor" dodeljuju istaknutim predstavnicima različitih oblasti života u Srbiji koji su doprineli razvoju profesije i celokupnog društva.**

U godini kada se obeležava stogodišnjica početka Velikog rata Zlatna plaketa Vitez srpske književnosti dodeljena je Aleksandru Gatalici za njegov epski roman "Veliki rat", saznaje RTS.

Vitez srpske medicine je profesor doktor Vaso Antunović, Vitez srpske muzike je majstor trube Dejan Petrović, Vitez srpskog slikarstva je Vladimir Dunjić, privrede Rade Ljubojević, glume Ljiljana Blagojević a sporta nekadašnja fudbalska legenda Dušan Savić.

Zlatiborci dodeljuju nagrade "vitezovima" iz oblasti kulture, privrede, nauke, sporta već 6. godina, a ovogodišnji dobitnici predložiće naredne, a organizacioni odbor festivala odlučiti ko će dobiti nagrade.

Vidovdanskim svečanostima zvanično počinje i zlatiborsko-kulturno leto.